Document ID: 31993R2040

Uredba Komisije št. 2040/93
z dne 27. julija 1993
o določitvi višine pomoči za pridelavo jedilnega krompirja na Madeiri in o višini pomoči za pridelavo semenskega krompirja in endivije na Azorih, ki ju je določil Svet v ekujih in ki se znižujeta zaradi monetarne reforme
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [1] in zlasti člena 9(1) Uredbe,
ker Uredba Komisije (EGS) št. 3824/92 z dne 28. decembra 1992 o spremembi cen in zneskov, določenih v ekujih, kot posledici monetarne reforme iz septembra in novembra 1992 [2], kakor je bila nazadnje spremenjena z Uredbo (EGS) št. 1663/93 [3], opredeljuje seznam cen in zneskov, za katere od začetka tržnega leta 1993/94 v skladu z režimom za samodejno odpravo finančnih primanjkljajev velja koeficient 1,013088, ki je bil določen z Uredbo Komisije (EGS) št. 537/93 [4], kakor je bila spremenjena z Uredbo (EGS) št. 1331/93 [5]; ker člen 2 Uredbe (EGS) št. 3824/92 določa, da je treba posledično znižanje cen in zneskov opredeliti za vsak sektor ter določiti vrednost znižanih cen;
ker Uredba Komisije (EGS) št. 1600/92 [6], kakor je bila spremenjena z Uredbo Komisije (EGS) št. 3714/92 [7], določa pomoč za lokalno pridelavo jedilnega krompirja na Madeiri ter semenskega krompirja in endivije na Azorih; ker je treba višino pomoči prilagoditi zgornjim določbam;
ker so ukrepi, predvideni s to uredbo, v skladu z mnenjem Upravljalnega odbora za semena,
SPREJELA NASLEDNJO UREDBO:
Člen 1
Pomoči iz členov 16 in 27 Uredbe (EGS) št. 1600/92, znižane v skladu s členom 2 Uredbe (EGS) št. 3824/92, znašajo 494 ECU na hektar.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporabljati se začne 1. julija 1993.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. julija 1993

Labels: 18
17
19
6